Kamu bisa jelasin ke aku soal Pep Guardiola dalam bahasa melayu?

Josep "Pep" Guardiola Sala (; lahir 18 Januari 1971) ialah pengurus profesional dan bekas pemain bola sepak Sepanyol. Beliau merupakan pengurus semasa pasukan Liga Perdana Inggeris, Manchester City.

Guardiola bermain sebagai pemain tengah dan menghabiskan majoriti kerjayanya bersama Barcelona, membentuk "Pasukan Impian" Johan Cruyff yang memenangi Piala Eropah pertama kelab itu pada tahun 1992 dan empat kejuaraan La Liga berturut-turut dari tahun 1991 sehingga 1994. Beliau kemudiannya menjadi kapten pasukan ini dari tahun 1997 sehingga 2001. Beliau kemudiannya bermain untuk Brescia dan Roma di Itali, Al-Ahli di Qatar dan Dorados de Sinaloa di Mexico semasa berlatih untuk menjadi seorang pengurus. Guardiola membuat 47 penampilan untuk Sepanyol. Beliau memenangi pingat emas Olimpik pada tahun 1992 dan beraksi dalam Piala Dunia FIFA 1994. Beliau juga bermain perlawanan persahabatan untuk Catalonia.

Sebagai pengurus, Guardiola memenangi 14 trofi dalam empat tahun pertama kerjayanya pengurusan beliau. Beliau merupakan sakah seorang pengurus yang paling berjaya di dunia dan dianggap oleh ramai pemain, pengurus dan pengulas sebagai salah seorang pengurus terbaik di dunia.